Կարկադեի թեյը հարուստ է կենսաբանական ակտիվ նյութերով, մանավանդ՝ օրգանական թթուներով: Դրանք էական ազդեցություն են ունենում ըմպելիքի համի ու հատկությունների վրա: Պարունակում է անփոխարինելի ճարպաթթու ` լինոլեաթթու, որը նվազեցնում է խոլեստերինի մակարդակն արյան մեջ: Հատուկ տեղ են զբաղեցնում ֆլավոնոիդները, Р-վիտամինային ակտիվությամբ օժտված նյութերը: Կարկադեի թեյը պարունակում է գլիկոզիդներ ու պեկտիններ, մակրո- ու միկրոտարրեր, վիտամիններ, որոնք փոխազդում են կենսաբանորեն ակտիվ ուրիշ նյութերի հետ ու դրանից ավելի ակտիվանում: